open-index/open-wikipedia-markdown huggingface dataset:
Michelle Ann Dunphy

**Michelle Ann Dunphy** (s. 28. joulukuuta 1982 Columbus, Ohio) on yhdysvaltalainen Voicey-palkittu ääninäyttelijä.

## Elämäkerta
Dunhpy kiinnostui ääninäyttelemisestä nuorella iällä ja pääsi opiskelemaan teatteria ja radiossa työskentelyä Michiganin collegessa. Hän innostui radiossa työskentelystä ja ryhtyi työskentelemään sen parissa koulun ohella, sekä kesäisin. Dunphylla oli kuitenkin hauskempaa äänittää mainoksia, kuin toimia radiojuontajana ja päätti muuttaa aviomiehensä kanssa Los Angelesiin pyrkiäkseen täysipäiväiseksi ääninäyttelijäksi. Uuden kaupungin myötä hän opiskeli ääninäyttelemistä muun muassa Bob Bergenin, Pat Fraleyn ja Richard Horvitzin kursseilla.

Sittemmin Dunphy on tehnyt äänirooleja videopeleihin, mainoksiin ja dubannut animea englanniksi. Hänet palkittiin myös vuonna 2009 Voicey-gaalassa parhaana uutena äänenä.

## Lähteet
* 

### Viitteet
Kohortti

**Kohortti** voi viitata seuraaviin:

* kohortti, Rooman legioonan yksikkö, jossa oli noin 600 miestä. Kohorttijärjestelmä otettiin käyttöön Rooman tasavallan loppuvuosina, kun todettiin, että aikaisemmin käytetty manipulus oli liian pieni taktinen yksikkö.
* kohortti, tilastollisessa tutkimuksessa tietyllä tavalla valittu ihmisryhmä.

## Lähteet
Theophilus Hansen

**Theophilus** (**Theophil**) **Edvard von Hansen** (alk. **Hansen**; 13. heinäkuuta 1813 Kööpenhamina, Tanska – 17. helmikuuta 1891 Wien, Itävalta-Unkari) oli norjalais-tanskalainen vapaaherra ja arkkitehti, josta myöhemmin tuli Itävallan kansalainen. Hän nousi maineeseen erityisesti Wieniin suunnittelemiensa rakennusten ja rakennelmien ansiosta, ja häntä pidetään uusklassismin merkittävänä edustajana.

Vuosina 1838–1846 Hansen asui Kreikassa. Hän suunnitteli vuonna 1859 Ateenan yliopiston *Propylaea*-rakennuksen, joka tosin valmistui vasta vuonna 1885..

Kreikassa oleskelunsa jälkeen Hansen toimi pääasiassa Wienissä. Hän oli Heinrich von Ferstelin, Karl von Hasenauerin ja Friedrich von Schmidtin ohella uuden Wienin suurrakennusajan johtohenkilöitä. Oltuaan alkuun varhaiskeskiajan tyyliin suunnitteleva romantikko Hansen suosi myöhemmin renessanssia ja antiikkia ja halusi sovittaa kreikkalaisia muotoja pohjoiseen elämäntyyliin. Niinpä Hansen esiintyy Karl Friedrich Schinkelin toiminnan johtajana.

Hansenin päätöitä Wienissä ovat arsenaalin asehuone (1855) uusromaaniseen tyyliin, suuri palatsimainen vuokra-asuintalo Heinrichshof; Wienin vanha pörssitalo (1877), konservatorio, taideakatemia ja monta palatsia italialaiseen renessanssityyliin. Hienoin ja harmonisin Hansenin suunnitelmista on kreikkalaisiin rakennusmuotoihin liittyvä Itävallan parlamenttitalo, jonka sisätiloista on tunnettu 128 metriä pitkä halli.

Hansenin veli oli tanskalainen arkkitehti Christian Hansen, joka on suunnitellut Ateenaan useita rakennuksia.

## Kuvagalleria

Kuva: Akademie von Athen.jpg|Ateenan akatemia, Ateena (1859–1885).
Kuva: Wien - Haus des Wiener Musikvereins (1).JPG|Musikverein, Wien (1867–1870).
Kuva: Parlament Vienna June 2006 183.jpg|Itävallan parlamenttitalo, Wien (1874–1883).
Kuva: Wien - Börsengebäude am Börsenplatz.JPG|Wienin vanha pörssitalo (1877).
Kuva: Attica 06-13 Athens 32 National Library.jpg|Kreikan kansalliskirjasto, Ateena (1888),
Kuva: Heinrichshof Wien-Theophil von Hansen-187x.jpg|*[[Heinrichshof]] Wienissä.
</gallery>

== Lähteet ==

== Aiheesta muualla ==

*[https://biografiskleksikon.lex.dk/Theophilus_Hansen Theophilus Hansen] *Dansk Biografisk Leksikon* 
*[https://www.encyclopedia.com/education/dictionaries-thesauruses-pictures-and-press-releases/hansen-theophilus-edvard-von Hansen, Theophilus Edvard von] *A Dictionary of Architecture and Landscape Architecture'', Encyclopedia.com
Santa Martan taistelu

**Santa Martan taistelu** oli Kuninkaallisen laivaston ja Ranskan laivaston välillä 20.-24. elokuuta 1702 Karibian merellä Santa Martan edustalla käyty meritaistelu. Se oli osa Espanjan perimyssotaa. Taistelussa brittiläinen vara-amiraali John Benbow komensi seitsemää linjalaivaa ja ranskalaiseen amiraali Jean du Cassen komentamaan taisteluosastoon kuului neljä linjalaivaa ja fregatti.

Taisteluun osallistui ainoastaan osa brittiläisestä osastosta, koska osa kapteeneista kieltäytyi osallistumasta taisteluun. Tämän seurauksena du Casse sai mahdollisuuden vetäytyä taistelusta ja pelastaa ranskalaisen laivasto-osaston Karibian merellä.

## Taistelu
Laivastot kohtasivat toisensa 20. elokuuta käyden taistelua neljä seuraavaa päivää. Benbow'n osastosta taisteluun osallistuivat ainoastaan lippulaiva *HMS Breda* ja 48-tykkiset *HMS Ruby* ja *HMS Falmouth*. Loput Benbowin osastosta *HMS Defiance*, *HMS Greenwich*, *HMS Pendennis* ja *HMS Windsor* "kieltäytyivät" osallistumasta taisteluun käskystä huolimatta. Alusten kapteenit eivät huomioineet lippuviestejä.

Benbow vetäytyi taistelusta ketjukuulan murskattua häneltä oikean jalan. Osasto palasi Jamaikalle, jossa Benbow kuoli muutamaa päivää myöhemmin haavoihinsa.

## Seuraukset
### Sotaoikeus
Benbowin haavoituttua toimintakyvyttömäksi kontra-amiraali Whetstone otti tilapäisesti osaston komentoonsa. Uusi komentaja palasi pikaisesti Port Royaliin. Matkaan ja sotaoikeuden valmisteluihin kului 62 päivää. *HMS Pendennisin* kapteeni Thomas Hudson kuoli ennen oikeudenkäynnin alkamista.

Syytetyt kapteenit siirrettiin sotaoikeuden kokoontumispaikalle *HMS Bredan* kannelle, jossa oikeus istui 19.-23. lokakuuta. Kontra-amiraali Whetstone toimi oikeuden puheenjohtajana, kun Benbow siirsi tehtävän hänelle. Oikeus totesi *HMS Defiancen* ja *HMS Greenwichin* kapteenit Richard Kirkbyn ja Cooper Waden syyllisiksi käskyjen viivyttämiseen, käskystä kieltäytymiseen ja se tuomitsi molemmat ammuttaviksi.

*HMS Windsorin* kapteeni John Constable todettiin syylliseksi käskyjen viivyttämiseen ja juopuneena palvelemiseen, joten hänet tuomittiin erotettavaksi palveluksesta. *HMS Falmouthin* ja *HMS Bredan* kapteenit Samuel Vincent ja Cristopher Fogg olivat syytettyinä osallisuudesta kaikkien kapteenien allekirjoittamaan vaatimukseen, mutta Benbow kumosi syytteet.

Constable, Kirkby ja Wade kuljetettiin vangittuina Englantiin. Constable oli vangittuna vuoteen 1704, jolloin kuningatar armahti hänet. Kirkby ja Wade teloitettiin 15. huhtikuuta 1703 ''HMS Bristolin'' kannella.

## Taistelujärjestys

## Lähteet
*
Robin Atkin Downes

**Robin Atkin Downes** (s. Lontoo) on englantilainen ääninäyttelijä, joka on työskennellyt enimmäkseen videopelien parissa.

## Elämäkerta
Downes kiinnostui näyttelemisestä kuusivuotiaana asuessaan Englannissa. Myöhemmin hän muutti Yhdysvaltoihin, jossa Downes jatkoi opiskeluaan näyttelemisen parissa Philadelphiassa. Sittemmin hän opetti samaisessa kaupungissa näyttelemistä kolmen vuoden ajan.

Downes teki ensimmäisen ääniroolinsa vuonna 1990 videopeliin Lord of the Rings, jossa hän toimi Legolasin äänenä. Sittemmin ääniroolien ohella Downes teki muutamia näytelmärooleja televisiosarjoihin, kuten *[[Buffy, vampyyrintappaja]]*, *[[Babylon 5]]* ja *[[Siskoni on noita]]*. Videopelien ohella hän on tehnyt myös äänirooleja animaatioihin, kuten *[[Evil Con Carne]]*, *[[The Grim Adventures of Billy & Mandy]]*, *[[Ben 10]]*, *[[Justice League (televisiosarja)|Justice League]]*, *[[Avatar (animaatiosarja)|Avatar]]*, *[[Oikeuden Puolustajat: Uusi rintama]]* ja *[[Star Wars: The Clone Wars (televisiosarja)|Star Wars: The Clone Wars]]*.

## Lähteet
M/S Melody

**M/S ''Melody*** on MSC Mediterranean Shipping Companyn lipun alla purjehtiva vuonna [[1982]] Ranskassa valmistunut [[risteilyalus]].

== Rakentaminen ==
Alus tilattiin Constr. Navale de la Méditerranéen telakalta La Seynestä Ranskasta. Sen köli laskettiin telakkanumerolla 1432 ja alus laskettiin vesille 9. tammikuuta 1981. Alus luovutettiin 2. huhtikuuta 1982 liberialaiselle Home Linesille nimellä *Atlantic*.

== Liikennöintihistoria ==
Alus saapui 14. huhtikuuta 1982 New Yorkiin, josta se aloitti ensimmäisen risteilynsä Bermudalle vielä samana päivänä. Alus myytiin 1988 Premier Cruise Linelle, jonka kotipaikka oli myös Monrovia Liberiassa. Alus nimettiin kaupan yhteydessä uudelleen *Starship Atlanticiksi*. Alus myytiin toukokuussa 1997 Westria Holdingsille, jonka kotipaikka on Geneve Sveitsissä. Aluksen operoinnista vastaa MSC Mediterranean Shipping Company. Alus sai uuden nimen *Melody* ja se siirrettiin Panaman lipun alle. Alus nimettiin uudelleen 2004 *MSC Melodyksi'' ja se poistettiin käytöstä tammikuussa 2013.

## Lähteet
Ruma Suomi

**Ruma Suomi** on Eero Hietalan toimittama kahdeksanosainen dokumenttisarja, joka pyrkii selvittämään, miksi Suomen vanhat talot on purettu ja niiden tilalle on rakennettu halpoja elementtirakennuksia. Ruma Suomi tarkastelee kriittisesti Suomen arkkitehtuuria. 

Sarja ensiesitettiin kesällä 2009 Yle TV1 -kanavalla, ja sen tuotti Aito Media. Ohjelmasarja on esitetty uusintana moneen kertaan, viimeksi kesällä 2025, vaikka se alkoi olla monen kaupungin osalta jo melko vanhentunut.

## Jaksot

## Lähteet

## Aiheesta muualla

* Ohjelmasarja Ruma Suomi Yle Areenassa 8 jaksoa. 

* YLE TV1: Ruma Suomi -sarjan ohjelmakortti (Internet Archive)
* Savon Sanomat: "Ruma Suomi kävi Kuopiossa" (Internet Archive)
The High End of Low

**The High End of Low** on Marilyn Mansonin kahdeksas studioalbumi, joka julkaistiin 21. toukokuuta 2009.

Albumi debytoi Yhdysvalloissa Billboard 200 -listan neljännellä sijalla. Suomessa se nousi virallisen albumilistan sijalle yhdeksän.

## Kappaleet
# 
# 
# 
# 
# 
# 
#  
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Imperiumi: 7-/10
* Metacritic: 58/100
* Rolling Stone: 
* Soundi: 

## Lähteet
Le Frisur

**Le Frisur** on Die Ärzten seitsemäs studioalbumi, joka julkaistiin 24. toukokuuta 1996. Alun perin EP:ksi suunniteltu *Le Frisur* muodostui 14 päivän nauhoitusten jälkeen konseptialbumiksi, joka käsittelee karvoja. 

Albumin kappaleista "Mein Baby war beim Frisör" ja "3-Tage-Bart" julkaistiin singleinä.

## Kappalelista
#
#
#
#
#
#
#
#
#
#
#
#
#
#
#
#
#

## Singlet

## Lähteet
Nikolai Smaga

**Nikolai Jakovlevitš Smaga** (, 22. elokuuta 1938 Bebrovo, Sumy, Ukrainan SNT – 28. maaliskuuta 1981 Kiova) oli neuvostoliittolainen kilpakävelijä ja olympiamitalisti.

Smaga saavutti Budapestin EM-kilpailuissa 1966 pronssia 20 kilometrin kävelyssä ajalla 1.30.18,0. Méxicon 1968 olympialaisissa hän saavutti pronssia ajalla 1.34.03,4. Hän hävisi kultaa voittaneelle Vladimir Golubnitšille viisi sekuntia. Ateenan EM-kilpailuissa 1969 hän saavutti kolmannen kerran arvokisoissa pronssia. Loppuaika oli 1.31.20,2. Helsingin EM-kilpailuissa 1971 hän voitti viimein kultaa ajalla 1.27.20,2. Münchenin 1972 olympialaisissa hän sijoittui viidenneksi ajalla 1.28.16,6. Hän hävisi pronssimitalisti Hans-Georg Reimannille tasan minuutin. 

## Lähteet

* 
* 
* 

### Viitteet
José Pedraza

**José Pedraza Zúñiga** (19. syyskuuta 1937 La Mojonera, Michoacán, Meksiko – 25. toukokuuta 1998 México, Meksiko) oli meksikolainen kilpakävelijä ja olympiamitalisti.

José Pedraza saavutti Méxicon 1968 olympialaisissa hopeaa 20 kilometrin kävelyssä ajalla 1.34.00,0. Hän hävisi kultaa voittaneelle Vladimir Golubnitšille vain 1,6 sekuntia. Hän sijoittui Meksikon kisojen 50 kilometrin kävelyssä kahdeksanneksi ajalla 4.37.51,4. 

## Lähteet

* 
* 

### Viitteet
Vasaramylly

**Vasaramylly** on kone jota käytetään erilaisten materiaalien jauhamiseen pienemmiksi paloiksi. Koneella on useita käyttötarkoituksia. Vasaramyllyä käytetään muun muassa jyvien ja maissin jauhamiseen sekä kuormalavojen ja muun puujätteen jauhamiseen hakkeeksi. Lisäksi vasaramyllyä käytetään materiaalien kierrättämisen yhteydessä esimerkiksi keräyspaperin, keräysmetallin tai biojätteen jauhamiseen pienemmiksi paloiksi. Vasaramyllyä käytetään myös hedelmien mehustamisessa.

## Toimintaperiaate
Vasaramyllyn rakenne ja toimintaperiaate ovat yksinkertaiset. Laite koostuu teräsrummusta ja rummussa olevista vasaroista. Murskattava materiaali asetetaan rumpuun, jossa vasarat pienentävät sen toivotun kokoisiksi paloiksi.
Teenage Mutant Ninja Turtles: Turtles in Time Re-Shelled

**Teenage Mutant Ninja Turtles: Turtles in Time Re-Shelled** on vuoden 2009 elokuussa julkaistu videopeli. Se on päivitetty versio alun perin vuonna 1991 Konamin julkaisemasta Teenage Mutant Ninja Turtles: Turtles in Time -pelistä. Ubisoftin kehittämä ja julkaisema peli on ladattavissa Xbox 360:lle Xbox Live Arcadesta ja PlayStation 3:lle PlayStation Networkista.

## Äänirooleissa

## Lähteet
Niagara IceDogs

**Niagara IceDogs** on kanadalainen jääkiekkoseura, joka pelaa OHL-junioriliigassa itäisessä divisioonassa. Joukkue on kotoisin St. Catharinesista, Ontariosta. Nimensä seura on saanut Niagaran kunnasta, jossa seuran kotikaupunki sijaitsee.

## Historia

Niagara IceDogs perustettiin, kun liikemies Bill Burke osti Mississauga IceDogsin Eugene Melnykiltä, Ottawa Senatorsin omistajalta. Melnyk halusi päästä eroon juniorijoukkueesta, ja Burket ostivat sen keväällä 2007 kun olivat saaneet St. Catharinesin kaupunginvaltuustolta luvan kaupungin urheiluhallin käyttöön.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Ben Boudreau 
* **Apuvalmentaja:** Daniel Paille 
* **Apuvalmentaja:** Marc Slawson 
* **Maalivahtivalmentaja:** Adam Munro 
* **Videovalmentaja & Henkilöstöjohtaja:** Dan McKeen 
* **Fysiikkavalmentaja:** Mike Christou 
* **Huoltopäällikkö:** Zak Larnaudie 
* **Toimitusjohtaja:** Wes Consorti 
* **Kykyjenetsinnänjohtaja:** Adam Henrich 

*Lähde: EliteProspects*

## Lähteet

## Aiheesta muualla
*IceDogsin kotisivu 
*Joukkueen epävirallinen fanisivusto 
*IceDogsin EliteProspects-sivut
Ed Caruthers

**Edward J. (Ed) Caruthers jr.** (s. 13. huhtikuuta 1945 Oklahoma City, Oklahoma, Yhdysvallat) on entinen yhdysvaltalainen korkeushyppääjä ja olympiamitalisti.

Caruthers sijoittui 19-vuotiaana Tokion 1964 olympialaisissa kahdeksanneksi tuloksella 209&nbsp;cm. Vuonna 1967 hän voitti Pan-Amerikan kisoissa Winnipegissä kultaa tuloksella 219&nbsp;cm. Méxicon 1968 olympialaisissa hän saavutti hopeaa ylittämällä 222&nbsp;cm. Hän hävisi maanmiehelleen Dick Fosburylle kahdella senttimetrillä.

## Lähteet

* 
* 
* 
* 

### Viitteet
Joska Josafat

**Joska Josafat** on suomalainen muusikko. Hänet tunnetaan yhtyeistä Jason muuttaa taivaaseen ja Jätkäjätkät, yhteistyöstään rap-muusikko Asan kanssa, sekä vierailuistaan mm. Laineen Kasperin ja Julma Henrin levyillä

## Diskografia
### Jätkäjätkät
* *[[Ykstoist ykstoist]]* (2010)
* *[[Jatkojatkot]]* (2011)
* *[[Marian sairaala (albumi)|Marian sairaala]]* (2013)

### Jason muuttaa taivaaseen
* Sopivaa hintaa (2007)

### Vierailijana

## Lähteet

## Aiheesta muualla

* Meteli.net
Silvio Moser

**Silvio Moser** (24. huhtikuuta 1941 Zürich – 26. toukokuuta 1974 Locarno, Ticino) oli sveitsiläinen Formula 1 -kuljettaja. Hän osallistui 19 Formula 1 -osakilpailuun kausilla –. Hän saavutti yhteensä kolme MM-pistettä ajamalla viidenneksi Hollannin GP:ssä 1968,joka samalla oli hänen ensimmäinen maaliin ajettu kilpailu ja kuudenneksi Yhdysvaltain GP:ssä 1969. Moser pääsi maaliin asti vain viidessä kilpailussa. Moser karsiutui kuudessa kilpailussa.

Moser ajoi vakavan kolarin 1&nbsp;000 kilometrin ajossa Monzassa vuonna 1974 ja hänet kuljetettiin leikattavaksi Sveitsiin, jossa kuoli kuukautta myöhemmin sisäisiin vaurioihin ja päähänsä saamiin osumiin.

## Lähteet
Esa Sirén

**Esa Sirén** (s. 31. maaliskuuta 1948 Kouvola) on suomalainen sotakirjailija ja jääkiekkovalmentaja. Hän on koulutukseltaan liikunnanopettaja.

Sirén pelasi jääkiekkoa jääkiekon SM-sarjassa kausina 1970–1972 Helsingin Jääkiekkoklubin joukkueessa, joka saavutti SM-hopeaa vuonna 1972. Hän on toiminut jääkiekkovalmentajana Sveitsissä, Itävallassa ja Italiassa. Kaudella 2010–2011 hän valmensi Italian toiseksi korkeimmalla sarjatasolla pelaavaa HC Meranoa. Sirénin poika Niki Sirén on pelannut hänen valmennuksessaan sveitsiläisen Langnaun joukkueessa.

Vuodesta 2005 Sirén on julkaissut joka syksy uuden sotaromaanin, joita on vuoteen 2025 mennessä myyty yli 400&nbsp;000 kappaletta.

## Julkaisut
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* ''"Sodassa ei ole hohtoa, vain mielettömyyttä" — Kouvolalainen sotakirjailija Esa Sirén kirjoittaa vielä yhden romaanin Lauri Törnistä'', Kouvolan Sanomat 20.9.2017
Valentin Gavrilov

**Valentin Aleksandrovitš Gavrilov** (, 26. heinäkuuta 1946 Moskova, Neuvostoliitto – 23. joulukuuta 2003) oli neuvostoliittolainen korkeushyppääjä ja olympiamitalisti.

Gavrilov sijoittui Budapestin EM-kilpailuissa 1966 seitsemänneksi tuloksella 206&nbsp;cm. Méxicon 1968 olympialaisissa hän saavutti pronssia ylittämällä 220&nbsp;cm. Ateenan EM-kilpailuissa 1969 hän voitti kultaa tuloksella 217&nbsp;cm; muut mitalistit Reijo Vähälä ja Erminio Azzaro ylittivät saman korkeuden. Helsingin EM-kilpailuissa 1971 Gavrilov sijoittui kymmenenneksi tuloksella 211&nbsp;cm.

Sisäratojen EM-kilpailuissa Gavrilov saavutti hopeaa Madridissa 1968 tuloksella 217&nbsp;cm sekä voitti kultaa Belgradissa 1969 tuloksella 217&nbsp;cm ja Wienissä 1970 tuloksella 220&nbsp;cm.

## Lähteet

* 
* 
* 
* 

### Viitteet
Dave Morgan

**Dave Morgan** (7. elokuuta 1944 Cranmore, Somerset – 6. marraskuuta 2018) oli brittiläinen Formula 1 -kuljettaja. 

## Ura
Morganin kilpa-autoilijan ura alkoi 1960-luvulla Mini-sarjoista, joista hän siirtyi formulasarjoihin 1970-luvulla. Formula 3-sarjassa Morganin kilpailumenestys jäi taka-alalle, koska hän aiheutti kohun kolaroimalla James Huntin kanssa Crystal Palacen osakilpailussa viimeisillä kierroksilla, minkä seurauksena hänet asetettiin väliaikaiseen kilpailukieltoon. Ajettuaan hetken aikaa Formula Atlantic-sarjassa hän nousi Formula 2-sarjaan, jossa onnistui ajamaan avauskilpailussaan voiton Mallory Parkin radalla. Seuraava kausi sujui heikommin Ronnie Petersonin tallikaverina ja puutteellisen rahoituksen seurauksena hän teki paluun Atlantic-sarjaan, jossa sai paremmin menestystä.

Morgan osallistui Formula 1:iin ainoastaan vuoden 1975 Britannian GP:hen, jossa hänen sijoituksensa oli 18. keskeytettyään kierroksella 50 rajun sateen takia (kilpailu keskeytettiin lopulta kierroksella 56).

Morgan ajoi hetken aikaa vakioautoja 1980-luvun alussa, mutta lopetti kilpailemisen parin kauden jälkeen ja siirtyi kisainsinööriksi erilaisiin formulasarjoihin (F1, F3000, Formula Renault) sekä yhdysvaltalaiseen CART:iin. Hän työskenteli muun muassa Eric van de Poelen ja Robert Kubican kanssa.

## Formula 1 -tulokset

## Lähteet
Mac OS 9

**Mac OS 9** on Applen käyttöjärjestelmä Macintosh-tietokoneisiin. Se oli viimeinen Classic-tyylinen versio Mac OS:stä, ja jotta sen ohjelmia voitaisiin käyttää macOS:ssä, tarvitaan Classic-käyttöympäristö. Käyttöjärjestelmä on julkaistu 23. lokakuuta 1999.

## Tärkeimmät päivitykset
Apple kertoi Mac OS 9:n sisältävän "50 Uutta Ominaisuutta", erityisesti painotettiin Sherlock&nbsp; 2 -ohjelmaa, joka oli tarkoitettu tiedostojen etsimiseen.

Muita merkittäviä uudistuksia:
* Käyttäjätunnukset ilman At Ease -ohjelmaa.
* Äänentunnistuskirjautuminen (VoicePrint)
* Avainnippu salasanojen tallentamiselle
* Uudistuneet äänisäätimet
* Puhesyntetisaattori
* Remote Access Personal Server 3.5, ja tuki TCP/IP-asiakkaille PPP:n välityksellä
* AppleScript-päivitys, jossa tuki TCP/IP:lle
* Tiedostojen henkilökohtainen jako internetin välityksellä
* Tulostimien jako internetin välityksellä
* 128-bittinen tiedostojen kryptaus Finderissa
* Mahdollisuus polttaa CD-levyjä suoraan Finderissä (Mac OS 9.1)
* Tuki yli 2 gigatavun tiedostoille
Reino & The Rhinos

**Reino & The Rhinos** on suomalainen folk/pop/soul/reggaeish -yhtye. Yhtyeen keulakuva on muusikko/näyttelijä Reino Nordin. Reino & The Rhinos on julkaissut yhden EP:n ja kaksi albumia.

## Diskografia
* 

* 
* 
* 

## Aiheesta muualla
* Yhtyeen MySpace-sivu
* Yhtyeen Facebook-sivu
Binz

**Binz** on kylpyläpaikkakunta Rügenin saarella Saksan Itämeren-rannikolla. Binzistä tuli suosittu lomakohde 1870-luvulla, ja sinne rakennettiin hotelleja sekä kapearaiteinen rautatie. Rannalle tehtiin myös 600 metriä pitkä laituri, joka kuitenkin tuhoutui myrskyssä 1905. Nykyisin sen paikalla on 370 metriä pitkä laituri.

Binzistä pohjoiseen sijaitsee Prora, kansallissosialistisen Saksan aikana rakennettu jättiläismäinen lomahotelli, joka jäi keskeneräiseksi ja on nykyisin osin raunioina. Proraa rakennettaessa myös Binziin saatiin normaalilevyinen rautatieyhteys.

Toisen maailmansodan jälkeen Binz kuului DDR:lle, ja sen hotellit, huvilat ja kylpylät siirtyivät suurimmaksi osaksi valtion omistukseen. Alueelle rakennettiin uusia lomakeskuksia ja myös elementtitaloja.

Saksojen yhdistymisen jälkeen Binziä on uudistettu voimakkaasti ja huvilat on palautettu vanhoille omistajilleen. Se on nykyisin suosittu lomakohde.

## Aiheesta muualla
Lentoasemantie

**Lentoasemantie** voi tarkoittaa seuraavia:

* Lentoasemantie, Kehä III:lta Helsinki-Vantaan lentoasemalle johtava seututie 135
* Lentoasemantie, valtatieltä 9 Turun lentoasemalle johtava seututie 203
* Lentoasemantie, valtatieltä 3 (Tampereen kehätieltä) Tampere-Pirkkalan lentoasemalle johtava seututie 308
* Lentoasemantie, valtatieltä 4 Jyväskylän lentoasemalle johtava seututie 632.

## Katso myös

* Lentokentäntie
Portugalin käsipallomaajoukkue

**Portugalin käsipallomaajoukkue** edustaa Portugalia miesten kansainvälisissä käsipallo-otteluissa. Joukkuetta hallinnoi Portugalin käsipalloliitto. Joukkueen kotipelien peliasuun kuuluvat punainen paita ja sukat sekä vihreät housut.

Portugalin maajoukkue on osallistunut maailmanmestaruuskilpailuihin kuudesti, ensimmäisen kerran vuonna 1997. Parhaiten joukkue on sijoittunut vuonna 2025, jolloin se oli neljäs. Olympialaisissa Portugali on pelannut kerran, vuodelle 2021 siirretyissä Tokion olympialaisissa. EM-kilpailuihin joukkue on osallistunut yhdeksän kertaa parhaina tuloksinaan viides sija vuodelta 2026, kuudes sija vuodelta 2020 sekä seitsemäs sija vuosilta 2000 ja 2024.

## Sijoitukset olympialaisissa

* 1936: *Ei selviytynyt olympialaisiin*
* 1972–2016: *Ei selviytynyt olympialaisiin*
* 2020: 9.
* 2024: *Ei selviytynyt olympialaisiin*

## Sijoitukset MM-kilpailuissa

* 1938–1995: *Ei selviytynyt MM-kilpailuihin*
* 1997: 19.
* 1999: *Ei selviytynyt MM-kilpailuihin*
* 2001: 16.
* 2003: 12.
* 2005–2019: *Ei selviytynyt MM-kilpailuihin*
* 2021: 10.
* 2023: 13.
* 2025: neljäs

## Lähteet

## Aiheesta muualla
*Portugalin käsipalloliiton kotisivut 
*Profiili joukkueen pelaajista national-handball-teams.com:issa
Chuck (televisiosarja)

**Chuck** on yhdysvaltalainen Warner Brosin tuottama televisiosarja, joka alkoi Yhdysvalloissa 24. syyskuuta 2007 NBC-kanavalla. Sarjaa tehtiin viisi tuotantokautta. Suomessa sarja alkoi Sub-kanavalla 8. kesäkuuta 2010.

Sarja kertoo tietokoneasiantuntija Chuck Bartowskista, jonka aivoihin siirtyy huippusalainen tietokanta sähköpostin välityksellä. Sen seurauksena CIA ja NSA lähettävät agenttinsa hänen peräänsä. Ennen kuin selviää kuinka arvokkaat tiedot saadaan talteen, Chuckin täytyy elää kaksoiselämää vakoojana, minkä vuoksi hänen henkensä on jatkuvasti vaarassa.

## Näyttelijät ja hahmot

## Juoni
Chuck Bartowski (Zachary Levi) työskentelee tietokoneasiantuntijana Buy More -nimisessä elektroniikkaa ja kodinkoneita myyvässä tavaratalossa. Hän asuu siskonsa Ellien (Sarah Lancaster) ja tämän miehen Devonin (Ryan McPartlin) kanssa. He ovat molemmat lääkäreitä, jotka kannustavat Chuckia jatkuvasti etenemään työ- ja rakkauselämässään. Chuckin paras ystävä on hänen työkaverinsa Morgan Grimes (Joshua Gomez).

Sarjan alussa Chuck elää täysin normaalia elämää, kunnes saa vanhalta koulukaveriltaan Bryce Larkinilta (Matthew Bomer), karkuteille lähteneeltä CIA:n agentilta, sähköpostiinsa oudon tiedoston. Pahaa-aavistamaton Chuck avaa tiedoston, ja kaikki Yhdysvaltain hallinnon salaiset tiedot sisältävä Risteymä-niminen tietokanta siirtyy hänen aivoihinsa sähköpostiin piilotettujen kuvien kautta. Hallinnon oma kopio Risteyksestä tuhoutuu Brycen paetessa, ja Chuckille jää toistaiseksi ainoa. Hänellä ei ole muuta vaihtoehtoa kuin käyttää Risteyksen tietoja auttaakseen hallintoa nappaamaan salamurhaajia ja kansainvälisiä terroristeja. Risteys aiheuttaa "välähdyksiä" joita Chuck näkee sellaisten henkilöiden ja asioiden lähellä, joista on merkintöjä tietokannassa. Chuckin avuksi lähetetään agentti Sarah Walker (Yvonne Strahovski) ja eversti John Casey (Adam Baldwin), joiden tehtävänä on suojella häntä ja tietokantaa.

Sarah esittää Chuckin tyttöystävää ja hankkii työn läheisestä Wienerlicious-nimisestä hot dogeja myyvästä pikaruokalasta, ja John tulee töihin Buy Moreen. Näin he voivat tarkkailla Chuckia koko ajan. Sarah ja Chuck alkavat kuitenkin pitää toisistaan hieman enemmän kuin oli tarkoitus.

Chuck joutuu sarjan aikana huimiin seikkailuihin, vaikka hän tahtoisi kaiken olevan jo ohi.

## Jaksot

## Lähteet

## Aiheesta muualla
*
COM (tiedostomuoto)

**COM** on ohjelmatiedostomuoto 8-bittisessä CP/M:ssä ja MS-DOS:ssa, joka sisältää suoritettavan tietokoneohjelman. Alun perin kaikki DOS-ohjelmat olivat COM-tiedostoja, mutta muodosta on sittemmin käytännössä luovuttu sen rajoitusten ja puuttuvan rakenteisuuden vuoksi. Nykyään jäljellä olevat COM-tiedostot ovat yleensä EXE-tiedostoja, joiden pääte on yhteensopivuussyistä muutettu. Järjestelmä tunnistaa tällaiset kuitenkin EXE-tiedostoiksi niiden otsikon perusteella.

Alun perin COM-tiedostopäätettä on käytetty DECin mini- ja mainframe-koneiden komentojonotiedostojen  (eräkäsittelytiedostojen, *Command file*) päätteenä 1970-luvulla.

Jotkut virusten kirjoittajat ovat hyödyntäneet Internetin .com-verkkotunnuksen samankaltaisuutta.

## MS-DOSin COM-tiedoston rakenne
COM-tiedostot ovat rakenteeltaan hyvin yksinkertaisia. Ne ovat käytännössä muistikuvatiedostoja (memory image, samaan tapaan kuin massamuistilevystä voidaan luoda), eikä niissä ole otsikkotietoja eikä metadataa, ainoastaan ohjelmakoodi. COM-ohjelmat alkavat muistiosoitteesta 0x100. Segmentti löytyy prosessorin DS-rekisteristä. Kaikki data ja ohjelmakoodi ovat samassa segmentissä. COM-ohjelman suurin koko on 64 kilotavua (miinus 256 tavua). Käyttöjärjestelmä ei myöskään tarjoa COM-ohjelmille minkäänlaista muistinhallintaa, joten ohjelman on huolehdittava siitä itse.

COM-muodon seuraaja on EXE. Jos hakupolussa on samanniminen .COM ja .EXE-päätteinen tiedosto, ohjelmaa käynnistettäessä COM-päätteinen ajetaan.

## Lähteet
It Takes a Nation of Millions to Hold Us Back

**It Takes a Nation of Millions to Hold Us Back** on vuonna 1988 ilmestynyt Public Enemyn toinen studioalbumi. Levyltä julkaistiin neljä singleä. Albumi on saanut julkaisustaan lähtien ylistäviä arvosteluja, ja sitä pidetään yleisesti yhtenä rapmusiikin suurimmista klassikoista.

## Kappaleet
# Countdown To Armageddon - 1:40
# Bring The Noise - 3:46
# Don’t Believe The Hype - 5:19
# Cold Lampin’ With Flavor - 4:17
# Terminator X To The Edge Of Panic - 4:31
# Mind Terrorist - 1:21
# Louder Than A Bomb - 3:37
# Caught, Can We Get a Witness? – 4:53
# Show ’Em Whatcha Got – 1:56
# She Watch Channel Zero?! – 3:49
# Night of the Living Baseheads – 3:14
# Black Steel in the Hour of Chaos – 6:23
# Security of the First World – 1:20
# Rebel Without a Pause – 5:02
# Prophets of Rage - 3:18
# Party for Your Right to Fight – 3:24

## Singlet
* ”Bring the Noise” (1988)
* ”Don’t Believe the Hype” (1988)
* ”Night of the Living Baseheads” (1988)
* ”Black Steel in the Hour of Chaos” (1988)
Tom Farrell

**Thomas Francis (Tom) Farrell** (s. 18. tammikuuta 1944 New York, Yhdysvallat) on entinen yhdysvaltalainen keskimatkojen juoksija ja olympiamitalisti.

Farrell sijoittui Tokion 1964 olympialaisissa viidenneksi 800 metrin juoksussa ajalla 1.46,6. Méxicon 1968 olympialaisissa hän saavutti samassa lajissa pronssia ajalla 1.45,4.

## Lähteet

* 
* 

### Viitteet
Suohaukat

**Suohaukat** (*Circus*) on haukkojen heimoon kuuluva petolintusuku. Sukuun kuuluu BirdLife Suomen mukaan neljätoista lajia. Suohaukat lentelevät matalalla niittyjen ja soiden yläpuolella ja etsivät sieltä käsin saaliikseen pieniä nisäkkäitä ja lintuja, joskus myös kaloja. Suku on saanut tieteellisen nimensä lintujen pyörivästä liikehdinnästä soidinmenojen aikana. Suohaukkojen koiraat ja naaraat ovat väritykseltään useimmiten hyvin erilaisia.

Suomessa pesii vakituisesti sinisuohaukka ja ruskosuohaukka sekä hyvin harvinaisena niittysuohaukka. Vierailijoina voidaan satunnaisesti tavata muitakin lajeja.

## Lajit
* Afrikansuohaukka (*Circus ranivorus*)
* Arosuohaukka (*Circus macrourus*)
* Australiansuohaukka (*Circus approximans*)
* Helmisuohaukka (*Circus assimilis*)
* Huppusuohaukka (*Circus melanoleucos*)
* Madagaskarinsuohaukka (*Circus macrosceles*)
* Mustasuohaukka (*Circus maurus*)
* Niittysuohaukka (*Circus pygargus*)
* Pampasuohaukka (*Circus buffoni*)
* Raitasuohaukka (*Circus cinereus*)
* Réunioninsuohaukka (*Circus maillardi*)
* Ruskosuohaukka (*Circus aeruginosus*)
* Sinisuohaukka (*Circus cyaneus*)
* Siperiansuohaukka (*Circus spilonotus*)

## Lähteet
* 

### Viitteet
Yleisurheilun sisäratojen Euroopan-mestaruuskilpailut 1977

**[[Yleisurheilun sisäratojen Euroopan-mestaruuskilpailut]]** järjestettiin vuonna 1977 San Sebastiánissa, Espanjassa. Kisojen ajankohta oli 12.–13. maaliskuuta. Kisapaikkana oli Anoeta, jonka juoksurata oli 200 metrin mittainen.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 1977

## Lähteet
*
Jättiläismustahevosantilooppi

**Jättiläismustahevosantilooppi** (*Hippotragus niger variani*) on musta-antiloopin eli mustahevosantiloopin äärimmäisen uhanalainen alalaji. Se esiintyy endeemisenä Angolan Cuango- ja Luando-jokien välisellä alueella. Se on ruumiiltaan suunnilleen samankokoinen kuin muut musta-antiloopit, mutta sen sarvet ovat huomattavan kookkaat ja massiiviset, minkä ansiosta se näyttää suuremmalta.

*Hippotragus niger variani* on Angolan kansalliseläin. Sen luultiin jo kuolleen sukupuuttoon Angolassa käydyn 27 vuotta kestäneen sisällissodan seurauksena. Sittemmin tutkijat löysivät kuitenkin helikopterista käsin elossa olevia yksilöitä. Tavoitteena on nyt löytää niitä lisää ja siirtää ne suojelualueelle. Näitä Angolan antilooppeja suojellaan ainakin Malanjen maakunnan Cangandalan kansallispuistossa. 

Jättiläismustahevosantilooppi on myös Angolan jalkapallojoukkueen symboli.

## Lähteet
Wilson Kiprugut

**Wilson Chuma Kiprugut** (1938 – 1. marraskuuta 2022) oli kenialainen keskimatkojen juoksija ja olympiamitalisti.

Kiprugut saavutti Tokion 1964 olympialaisissa pronssia 800 metrin juoksussa ajalla 1.45,9. Se oli Kenian kaikkien aikojen ensimmäinen olympiamitali. Kiprugut osallistui Tokiossa myös 400 metrin juoksuun, jossa hän karsiutui puolivälierissä. Méxicon 1968 olympialaisissa hän saavutti 800 metrillä hopeaa ajalla 1.44,5.

Vuoden 1965 Afrikan kisoissa Brazzavillessa Kiprugut voitti 400 metriä ajalla 46,9 ja 800 metriä ajalla 1.47,4.

## Lähteet

* 
* 
* 

### Viitteet
Jääpallo talviolympialaisissa 1952

**[[Jääpallo]]** oli **[[Talviolympialaiset 1952|1952 talviolympialaisten]]** viralliseen kisaohjelmaan kuulumattomana näytöslajina. Turnaukseen osallistui kolme joukkuetta, Norja, Ruotsi ja Suomi. Kilpailu järjestettiin yksinkertaisena sarjana, ja kaikki ottelut pelattiin Oslossa, Norjassa. Avausottelu Suomi–Norja ja Norja–Ruotsi-ottelu pelattiin Dælenengalla. Päätösottelu Ruotsi–Suomi pelattiin Bislettin stadionilla.

Yksinkertaisen sarjan jälkeen kaikki joukkueet olivat tasapisteissä, jolloin sijoitukset määräytyivät maalierolla. Ruotsin maaliero oli paras ja se voitti, Norja oli toinen ja Suomi kolmas. Jääpallon näytöslajiluonteesta johtuen jääpalloilussa jaettuja mitaleita ei laskettu mukaan viralliseen mitalitaulukkoon.

## Turnauksen kulku

### Ottelut

----

----

### Sarjataulukko ja ottelutulokset

## Suomen joukkue
Juhani Halme (Reipas), Pentti Hämäläinen (JMP), Pentti Immonen (Veiterä), Yrjö Jussila (WP-35), Kauko Korpela (KUV), Per-Erik Lindqvist (Akilles), Herbert Lundström, (HIFK), Kullervo Muurinen, (YVPS), Martti Nyyssönen (WP-35), Heikki Ollikainen (OPS), Arvo Raitavuo (Veiterä), Sakari Salo (Sudet),  Olof Stolpe (VIFK), Kauko Tukiainen, (WP-35),  Erik Åberg (HIFK)

## Lähteet
*
*
*
*
Benjamin Kogo

**Benjamin Kogo** (30. marraskuuta 1944 Arwos, Nandin piirikunta, Kenia – 20. tammikuuta 2022 Eldoret, Uasin Gishun piirikunta, Kenia) oli kenialainen estejuoksija ja olympiamitalisti.

Kogo karsiutui Tokion 1964 olympialaisissa 3&nbsp;000 metrin estejuoksun alkuerissä ajalla 8.51,0. Méxicon 1968 olympialaisissa hän saavutti estejuoksussa maanmiehensä Amos Biwottin takana hopeaa ajalla 8.51,6.

Vuoden 1965 Afrikan kisoissa Brazzavillessa Kogo voitti 3&nbsp;000 metrin estejuoksun ajalla 8.47,4.

## Lähteet
* 
* 

### Viitteet
Latvian avaruustoiminta

**Latvian avaruustoiminta** tarkoittaa kaikkea avaruuteen liittyvää toimintaa, jota Latvia tukee ja toteuttaa. Vuonna 2009 Latvialla ei ole koordinoitua avaruushallintoa, esim. avaruusjärjestöä, eikä se osallistu avaruusalusten rakentamiseen. Heinäkuussa 2009 Latvia solmi sopimuksen Euroopan avaruusjärjestön kanssa avaruusyhteistoiminnan aloittamisesta. Latvia osallistuu EU:n avaruustoimintaan kuten muutkin EU-maat.

Aiemmin, osana Neuvostoliittoa, Latvia hankki kokemuksia sekä satelliittien toteutuksesta että miehitetyistä avaruuslennoista.

## Toimijat
Kolma latvialaista yliopistoa - Latvian yliopisto, Riian teknillinen yliopisto ja Ventspilsin yliopisto - harjoittavat avaruusalan tutkimusta. 
* Latvian yliopiston Tähtieteen instituutti seuraa lasermittauksille satelliittien ratoja ja jakaa mittausdatansa kansainväliselle alan verkostoille (International Laser Ranging Service (ILRS) ja European Laser Ranging Service) perinteisen tähtitieteen ohessa. Pikkuplaneettojen paikkojen mittauksia se tekee maanpäällisten CCD-kameroiden avulla.
* Yliopiston geodesian tutkimusta tekevä Geodynamiikan obdervatorio on osa ILRS-verkostoa ja GPS-verkostoa. 
* Riian teknillisen yliopiston Materiaalien ja rakenteiden instituutti ja ilmailuinstituutti osallistuvat aerospace-alalla EU:n puiteohjelmien projekteihin, vuonna 2009 vielä pikemminkin ilmailu- kuin avaruustekniikkapainotteisesti. 
* Ventspilsin yliopiston kansainvälinen radioastronomian keskus osallistuu mm. EU:n puiteohjelmien projekteihin. Keskus on mukana Naton projektissa, jossa satelliittikaukokartoitusdatan avulla tutkitaan ympäristöä.

## Lähteet

## Aiheesta muualla
* Latvian yliopiston Geodesian instituutin sivusto 
* Latvian yliopiston Tähtitieteen instituutti
Kenji Kimihara

**Kenji Kimihara** (s. 20. maaliskuuta 1941 Kitakyūshū, Fukuoka, Japani) on entinen japanilainen kestävyysjuoksija ja maratonin olympiamitalisti.

Kimihara sijoittui Tokion 1964 olympialaisten maratonilla kahdeksanneksi ajalla 2.19.49. Méxicon 1968 olympialaisissa hän saavutti maratonilla hopeaa ajalla 2.23.31. Münchenin 1972 olympialaisissa hän sijoittui viidenneksi ajalla 2.16.27.

Aasian kisoissa Kimihara voitti maratonin Bangkokissa vuonna 1966 ajalla 2.33.23 ja samassa kaupungissa vuonna 1970 ajalla 2.21.03.

## Lähteet

* 
* 
* 
* 

### Viitteet
Haarahaukat

**Haarahaukat** (*Milvus*) on haukkojen heimoon kuuluva päiväpetolintusuku. Haarahaukkojen sukuun kuuluu BirdLifen mukaan nykyään kolme lajia. Äskettäin afrikanhaarahaukka on erotettu omaksi lajikseen haarahaukasta.

## Haarahaukkoihin kuuluvia lajeja
* Haarahaukka (*Milvus migrans*)
* Isohaarahaukka (*Milvus milvus*)
* Afrikanhaarahaukka ("Milvus aegyptius")

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Milvus
Mitä tänne jää

"**Mitä tänne jää**" on toinen single suomalaisen rap-artisti Cheekin viidenneltä levy-yhtiön julkaisemalta studioalbumilta *[[Jare Henrik Tiihonen]]*. Single julkaistiin 19. elokuuta 2009. Digitaalisesti ladattavaksi se julkaistiin jo 5. elokuuta.

Kappaleeseen tehty musiikkivideo kuvattiin pääosin Helsingin Ruoholahdessa ja Töölössä, ja siihen haettiin avustajia IRC-Galleriasta. Video sai ensiesityksensä The Voice -kanavalla 7. elokuuta. Myöhemmin samana päivänä kappale soitettiin The Voice -radiokanavan *Ensireaktiossa*, jossa 94,2 % kuuntelijoista äänesti sen jatkoonpääsyn puolesta. Laulaja Erin Anttilan cover-versio kappaleesta nousi syksyllä 2012 Suomen virallisen singlelistan ykköseksi.

## Kappaleet
# "Mitä tänne jää"
# "Jos mä oisin sä" – Rähinä Remix (mukana Uniikki, Redrama, Elastinen & Illi)

## Listamenestys
Päivitetty 16. syyskuuta 2009

## Lähteet
Parametri (tietotekniikka)

**Parametri** tai **argumentti** tarkoittaa tietotekniikassa tietoja, joita välitetään tietokoneohjelmalle tai ohjelman aliohjelmalle. Parametri voi olla vakioarvo tai muuttuja, jonka ominaisuudet ohjaavat tai määrittävät toimintaa.

Kun parametrilla voidaan tarkoittaa *kutsujan* antamaan arvoa argumentilla voidaan tarkoittaa *kutsutun* kohteen saamaa arvoa. Voidaan myös käyttää termejä *todellinen* parameteri tai argumentti, sekä *muodollinen* parametri tai argumentti. Todellinen on itse kutsun yhteydessä käsiteltävä tieto, kun taas muodollinen tarkoittaa funktion tyyppijärjestelmän mukaisesti käyttämää tietoa, joka määrittää funktion tunnisteen (). 

Yksinkertaistaen parametreiksi voidaan kutsua funktion määrittelyssä olevaa (muodollista) nimeä ja argumentiksi funktion saamaa todellista arvoa: parametrit alustetaan argumenttien arvoilla.

Argumenttien/parametrien lukumäärälle on olemassa termi ariteetti. 

## Esimerkkejä
Ohjelmille välitettävät parametrit ilmoitetaan seuraavasti: `ohjelma.exe `. Kun Windowsin käyttöliittymässä tai muissa graafisissa käyttöliittymissä tiedosto vedetään ohjelman päälle, parametrit määrittyvät seuraavasti: `ohjelma.exe "tiedosto1" `

Ohjelmoinnissa funktion tai aliohjelman parametrit ilmoitetaan yleensä sulkeissa pilkuilla erotettuina: `funktio(parametri1)`. Joissakin BASIC-kielissä *aliohjelmien* (SUB), jotka eivät palauta arvoa, parametrit ilmoitetaan ilman sulkeita: `aliohjelma parametri1 `. Funktioiden parametrit ilmoitetaan kuten yleensäkin. 

Komentojonotiedostoissa (esim. .BAT) parametrit ilmoitetaan ilman pilkkua: `käsky parametri1 `

Myös verkkosivujen navigointi tapahtuu antamalla eri parametreja sivuille. 
Parametrit eritellään kysymysmerkillä (?), jonka jälkeen tulee parametrin arvo **?sivu=etusivu&osio=yhteystiedot**. Useampi arvo erotetaan merkillä "&".
Esimerkiksi:

```
http://www.example.net/profiili.html?profiili_id=38300
```

Koska verkkosivujen parametrit ovat täysin käyttäjän muokattavissa, syötetyt arvot tulee aina tarkastaa ja suojata.

## Katso myös
* Kutsukäytäntö

## Lähteet
Harry Merkel

**Harry Merkel** (10. tammikuuta 1918 – 11. helmikuuta 1995) oli saksalainen Formula 1 -kuljettaja. 

## Formula 1
Merkel osallistui vuoden 1952 Saksan GP:hen jakaen autonsa Willi Krakaun kanssa. Hän ei saanut aikaa aika-ajoissa, joten hän karsiutui eikä päässyt starttaamaan kilpailuun. Hän osallistui myös sarjan ulkopuolisiin kilpailuihin.

## Triviaa
Merkel kieltäytyi ostamasta Saksan GP:ssä ajamaansa autoa. Auton ostanut henkilö ajoi sillä kolarin heti ensimmäisellä kerralla. Merkel harrasti myös muita urheilulajeja kuin autourheilua, mm. kuulantyöntöä mestaruustasolla.

## Lähteet
Lunta

**Lunta** oli orimattilais-myrskyläläinen rockyhtye, joka julkaisi LP:n *Pieninä palasina* vuonna 1987. Yhtyeen alkuperäisessä kokoonpanossa soittivat rumpali "Pantse" Dahlsten, kitaristi Mikki Boo, kitaristi Matti Luhtala sekä laulaja/kitaristi Sakke Korhonen. Ensilevyn jälkeen rumpaliksi vaihtui Pietu Suni ja bassoa kiinnitettiin soittamaan Jesu Hämäläinen. Yhtye hajosi vuonna 1988.

## Diskografia
*Pieninä palasina* Lighthouse LHLP 106, kesto 40 min 5 s
#Hoplaa!
#Aavikon yökerho
#Isänmaa
#Kovat kädet
#Lunta
#Kokenut neitsyt
#Suomalainen mies
#Penelope
#Bahat haba
#Tila

## Lähteet
Maatuminen

**Maatuminen** tarkoittaa maan eloperäisessä kerroksessa ainesta muuttavia biologisia, kemiallisia ja fysikaalisia tekijöitä. Hajoamisen aiheuttavat maassa elävät mikrobit ja sienet, jotka hajottavat aineen rakenteen ja synnyttävät siitä humusta. Järvissä ja muissa vesistöissä orgaanista ainesta joko laskeutuu vedestä pohjalle tai syntyy pohjalla. Vesistöjen hajottajaeliöt elävät pohjalla. Maatumista käytetään hyväksi esimerkiksi komposteissa. Kompostissa maatuminen tapahtuu hyvin, jos komposti on ilmava ja raakakompostin joukkoon lisätään aika ajoin kompostikuiviketta tai kompostimultaa.

Monet muovia tai metallia sisältävät roskat säilyvät maatumattomina luonnossa satoja vuosia ja lasi ei maadu koskaan. Tämä tekee luontoon heitetyistä roskista ympäristöongelman.

## Lähteet
Madagaskarintuulihaukka

**Madagaskarintuulihaukka** (*Falco newtoni*) on Madagaskarilla elävä jalohaukka.

## Koko ja ulkonäkö
Linnun pituus on noin 30&nbsp;cm, siipien kärkiväli 49–63&nbsp;cm ja paino 112–128&nbsp;g. Naaras on hieman koirasta kookkaampi. Lintu muistuttaa hieman tuulihaukkaa.

## Esiintyminen
Madagaskarintuulihaukka elää Madagaskarilla, Mayottella, Komoreilla ja alalaji *aldabranus* Aldabran atollilla. Lajin elinympäristön ala on 100&nbsp;000–1&nbsp;000&nbsp;000&nbsp;neliökilometriä ja koko maailman populaatio on kooltaan 60&nbsp;000–120&nbsp;000&nbsp;yksilöä.

## Elinympäristö
Laji asuu savanneilla, kosteikoilla ja ihmisen toimenpiteistä syntyneillä viljelysmailla ja muilla avoimilla paikoilla. Sulkeutunutta metsää se karttaa.

## Lisääntyminen
Laji pesii syksyllä syys-marraskuussa. Pesä on yleensä korkealla puunkolossa, joskus rakennuksessa tai jonkin toisen lintulajin vanhassa pesässä. Naaras munii kolmesta viiteen munaa, tavallisesti neljä. Haudonta-aika on 27–29&nbsp;päivää, keskimäärin 28&nbsp;päivää. Poikaset ovat lentokykyisiä 23–24&nbsp;päivän ikäisinä.

## Ravinto
Lajin pääravintoa ovat liskot. Sille maistuvat myös hyönteiset, sammakkoeläimet ja linnut.

## Lähteet
Robin Montgomerie-Charrington

**Robin ”Monty” Montgomerie-Charrington** (oik. **Robert Victor Campbell Montgomerie**; 23. kesäkuuta 1915 Mayfair, Lontoo – 3. huhtikuuta 2007 Moreton-in-Marsh, Gloucestershire) oli brittiläinen Formula 1 -kuljettaja. Hän osallistui vuoden 1952 Belgian GP:hen Aston Butterworth -autolla. Hän keskeytti kilpailussa polttoainevikaan eikä saavuttanut pisteitä. Aika-ajoissa hän oli 15. Hän kilpaili myös 500-kuutioisten Formula 3 -luokassa. Vuoden 1952 lopussa hän muutti Yhdysvaltoihin, jossa vietti eläkepäiviänsä.

## Lähteet

## Aiheesta muualla
*Robin Montgomerie-Charrington (StatsF1.com)
Ed Miliband

**Edward Samuel ”Ed”  Miliband** (s. 24. joulukuuta 1969 Lontoo, Yhdistynyt kuningaskunta) on brittiläinen työväenpuoluetta edustava poliitikko ja puolueen entinen puheenjohtaja, jona hän toimi syyskuusta 2010 syyskuuhun 2015. Hän seurasi tehtävässä Gordon Brownia. Milibandin jälkeen työväenpuolueen puheenjohtajaksi valittiin Jeremy Corbyn. 

Miliband voitti puheenjohtajavaalissa keskustalaisemman isoveljensä Davidin niukasti ammattiliittojen tuen ansiosta. Hän teki heti irtioton Tony Blairista julistamalla ”New Labourin” kuuluvan menneisyyteen ja tuomitsemalla yliopistojen lukukausimaksut.

Miliband on toiminut Yhdistyneen kuningaskunnan alahuoneen jäsenenä vuodesta 2005 Doncaster Northin vaalipiiristä, ja oli vuosina 2008–2010 Gordon Brownin hallituksen energia- ja ilmastonmuutosministeri. Ennen siirtymistään 3. lokakuuta 2008 toimintansa aloittaneen energia- ja ilmastonmuutosministeriön johtoon hän toimi vuodesta 2007 kabinettiministerinä Brownin hallituksessa ja Lancasterin herttuakunnan kanslerina.

Miliband valittiin puolueensa puheenjohtajaksi 25. syyskuuta 2010. Hän voitti puheenjohtajavaalin viimeisellä kierroksella veljensä prosentein 50,65–49,35.

Milibandin vanhemmat ovat holokaustia paenneita puolanjuutalaisia. Äiti oli kotoisin Puolasta, ja isäkin – marxismin teoreetikko Ralph Miliband – oli puolanjuutalaista syntyperää, mutta syntynyt Belgiassa. Edward Milibandin veli David Miliband on Britannian entinen ulkoministeri.

## Lähteet

## Aiheesta muualla
* Milibandin kotisivu
Mauritiuksentuulihaukka

**Mauritiuksentuulihaukka** (*Falco punctatus*) on Mauritiuksen kotoperäinen jalohaukka.

## Koko ja ulkonäkö
Linnun pituus on 23–26&nbsp;cm ja paino noin 110&nbsp;g. Naaras on koirasta kookkaampi mutta höyhenpuvultaan ne ovat samanlaisia: päältä punertavan ruskeita mustin viiruin ja alapuolelta valkoisia tummin täplin. Sen siivet ovat suhteellisen lyhyet ja pyrstö pitkä.

## Esiintyminen
Laji on kotoperäinen Mauritiuksen saarella. Se oli aikaisemmin yleinen, mutta 1970-luvulla se oli vähällä kuolla sukupuuttoon. Jäljellä oli enää kuusi yksilöä, joista kaksi eli vankeudessa, ja se oli maailman uhanalaisin petolintu. Maailmanlaajuisen suojelukampanjan ansiosta laji pystyttiin pelastamaan ja sen kanta on nykyisin noin 800 aikuista yksilöä. Kannan romahduksen syitä olivat luonnonmetsien lähes täydellinen hävittäminen (vain 3&nbsp;% metsien pinta-alasta on enää luonnonmetsää), DDT:n ja muiden maatalouskemikaalien aiheuttamat myrkytykset, sekä rottien, kissojen ja muiden vieraiden petojen tuonti saarelle.

## Elinympäristö
Lajin alkuperäinen elinympäristö oli luonnontilainen, ikivihreä subtrooppinen metsä. Nykyinen kanta on joustavampi ja elää myös ihmisen muokkaamassa ympäristössä.

## Lisääntyminen
Pesä on kallion ulkonemalla tai jyrkänteellä, nykyisin usein pöntössä. Naaras munii marras-joulukuussa neljä tai viisi munaa.

## Ravinto
Ruokavalio koostuu pääasiassa liskoista, erityisesti *Phelsuma*-suvun gekoista, sekä myös hyönteisistä ja linnuista.

## Lähteet
* Arkive  
### Viitteet
Hammashaukat

**Hammashaukat** (*Harpagus*) on haukkojen heimoon kuuluva päiväpetolintusuku. Hammashaukkojen sukuun kuuluu BirdLifen mukaan kaksi lajia.

## Hammashaukkoihin kuuluvia lajeja
* Hammashaukka (*Harpagus bidentatus*)
* Vaaleahammashaukka (*Harpagus diodon*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Harpagus
Sling Blade

**Sling Blade** on vuonna 1996 ensi-iltansa saanut draamaelokuva. Elokuvan on ohjannut ja käsikirjoittanut Billy Bob Thornton ja hän näyttelee itse myös pääosaa. Elokuva sai ensi-iltansa Suomessa 26. marraskuuta 1997.

## Juonesta
Elokuva kertoo Karlista, joka vapautuu aikuisena hoitolaitoksesta. Karl joutui laitokseen murhattuaan 12-vuotiaana äitinsä ja tämän rakastajan. Karl vapautuu laitoksesta ja palaa kotikaupunkiinsa, jossa hän ystävystyy Frank-pojan kanssa. Frankin äiti kutsuu Karlin heidän kotiinsa asumaan.

## Palkinnot ja tunnustukset
Elokuva sai Oscarin parhaasta käsikirjoituksesta. Thornton sai myös parhaan miespääosan Oscar-ehdokkuuden, sekä lisäksi muita palkintoja, kuten CFCA Award, Chlotrudis Award, Edgar, KCFCC Award, Golden Satellite Award, NBR Award, Independent Spirit Award.

## Näyttelijät
Flash (televisiosarja)

**Flash** () on Danny Bilsonin ja Paul De Meon luoma, sekä Warner Bros. Televisionin tuottama 22-osainen televisiosarja, joka perustuu DC Comicsin sarjakuvahahmoon Salamaan. Pilottijakson ensiesitys oli 20. syyskuuta 1990, minkä jälkeen sarjaa esitettiin aina vuoteen 1991.

Suomessa sarjaa esitettiin PTV:llä ensi kerran 7. syyskuuta 1992.

## Juoni
Sarjan pilottijakso esitteli Salaman syntytarinan, jossa Central Cityn poliisiaseman rikostutkijan Barry Allenin laboratorioon iskee salama. Isku lennättää hänet päin kemikaaleja täynnä olevaa hyllykköä, ja hänen sähköistynyt kehonsa joutuu kosketuksiin pulloista levinneiden kemikaalien kanssa. Allen huomaa tilansa muuttuneen ja menee selvittämään tapahtumaa STAR-laboratorion tutkijan Tina McGeen luokse. He huomaavat Allenin kehon kokeneen aineenvaihduntamuutoksen, jonka myötä hän kykenee liikkumaan yli-inhimillisen nopeasti. 

Barry Allen pyytää McGeetä muokkaamaan STAR-laboratorion punaista syvänmeren sukellusasun prototyyppiä, jotta se kestäisi voimakasta painetta. Asun valmistuttua Allenista tulee supersankari nimeltä Salama. Aluksi hän päättää kostaa moottoripyöräpoliisina toimineen veljensä Jayn murhan.

## Näyttelijät

## Tuotanto
Alun perin sarjaa esittänyt kanava CBS halusi Jack Colemanin esittämään Salamaa, mutta näyttelijä ei suostunut pitämään hahmon asua yllään. Sarjan luojien Bilsonin ja De Meon ensimmäisenä vaihtoehtona oli puolestaan Richard Burgi, kunnes he päätyivät palkkaamaan John Wesley Shippin.

Salaman asun suunnitteli ja loi Robert Short.

## Videopelit
THQ julkaisi sarjan pohjalta Game Boylle samannimisen videopelin vuonna 1991. Pelin päävastuksena toimi Trickster, jota täytyi estää räjäyttämästä kaupunkia. Pelissä on yhteensä 13 tasoa.

Vuonna on 1993 on julkaistu myös toinen samanniminen videopeli Sega Master Systemille, jonka on kehittänyt Probe.

## Lähteet